Iilekstamm

Iilekstamm ehk vahemere tamm (Quercus ilex) on pöögiliste sugukonda tamme perekonda kuuluv puu. Ta kasvab pärismaisena Vahemere piirkonnas.

 Eristustunnused 
Iilekstamm kasvab 5–20 m kõrguseks, mõnikord kuni 28 m kõrguseks. Rinnakõrguselt on ta ümbermõõt kuni 1,4 m. Ta võib kasvada 200–500-aastaseks. Iilekstamme võra on lai ja sageli mitmeharuline. 

pisi|vasakul|Iilekstamme urvad kevadel

Igihaljad lehed on pealt tumerohelised ja alt karvadega kaetud. Noored lehed, mis võrsuvad enamasti juunis, on üleni karvadega kaetud ning algul hõbehallid ja seejärel kahkjaskollased. Vanad lehed langevad maha 1–2 aastat pärast uute moodustumist. Lehed kasvavad 4–8 cm pikkuseks ja 1–3 cm laiuseks. Alumiste okste noored lehed kasvavad kuni 10 cm pikkuseks ja on pisut okkalised. Leheroots on 1–2 cm pikkune. 

Iilekstamme õisik on urb ja vili tõru.

 Levila 
Vahemerest põhjas levib iilekstamm Portugalist Egeuse ja Musta mere rannikuni Türgis ning lõunas Tuneesiast Marokoni. Kohati on ta tunginud ka lähisvahemerelise kliimaga aladele, näiteks Prantsusmaa Atlandi-poolsele rannikule ja Garda järve ümbrusse.

 Alamliigid 
Iilekstammel on kaks alamliiki.

 Quercus ilex ilex, mille pärismaine levila põhja- ja idaosas Prantsusmaast ja Pürenee poolsaare põhjaosast Kreekani.
 Quercus ilex rotundifolia (sünonüümid Q. rotundifolia, Q. ballota), mille pärismaine levila on kaguosas Pürenee poolsaare keskel ja lõunaosas ning Aafrika loodeosas.

 Viited 

Kategooria:Pöögilised